Cecilia Payne-Gaposchkin

I Cecilia Payne-Gaposchkin (míbayit a  Cecilia Helena Payne; 10 ya ing Mayo 1900 – 7 ya ing Diciembre 1979) métung yang Britanica-Americanang astrónoma (astronomer) ampóng and astrofísica (astrophysicist). Ktéang kayang tesis a doctoral anyang 1925, sinábi nang gawá la king   hydrogen ampóng helium déng batuin. Anyang múmúna, é ré tinggap déng astrofísico ining kayang pasimúnung pángayárî (groundbreaking conclusion), kayábé ya i Henry Norris Russell, úling sásalungat ya king ciencia ning panaun a ita, úling agpang kaníti alá lang makabaldugang pángayaliwá déng elementu ning Aldo ampó ning Yátu. Kalábas ning panaun ápatúne dé réng timáwang pámagumasid (independent observations) ing kayang teoria.